wickkiey/tamil-wikipedia-markdown huggingface dataset:
# மார்க் ஆபிரகாம்



**மார்க் ஆபிரகாம்** என்பவர் ஓர் அமெரிக்க படத்தயாரிப்பாளர் மற்றும் ஸ்ட்ரைக் என்டர்டயின்மன்ட் நிறுவனத்தின் அதிபர். இந்த நிறுவனம் 2002-ஆம் ஆண்டு ஆரம்பத்தில் யுனிவெர்சல் பிக்ச்சர்ஸ்வுடன் ஒப்பந்தத்தில் தொடங்கப்பட்டது  

## வாழ்க்கை வரலாறு
முன்பு, இவர் 1990 -ஆம் ஆண்டு தொடங்கப்பட்ட தயாரிப்பு நிறுவனமான பீகன் கம்யுநிகேஷன்சின் துணை நிறுவனராக இருந்தார்.  

கிரேக் கின்னியர் மற்றும் லாரன் கிரகாம் நடித்து ஆபிரகாம் இயக்குநராக அறிமுகமான பிளாஷ் ஆப் ஜீனியஸ் படத்தை 2008 -ஆம் ஆண்டு வெளியிட்டார் . உண்மை சம்பவத்தை மையமாக கொண்ட இப்படம், டெட்ரோயிட் வாகன உற்பத்தியாளர்களை எதிர்க்கும் ஒரு சிறு கண்டுபிடிப்பாளரின் கதையாகும். மற்றும் யுனிவெர்சல் பிக்ச்சர்ஸ்க்காக கிளைவ் ஓவென் நடிக்கும் , ரய்மண்டு சாண்ட்லரின் புதினத்தை மையமாக கொண்ட *ட்ரபிள் இஸ் மை பிஸ்னஸ்* படத்தையும் தயாரிக்கிறார் ஆபிரகாம். எரிக் நியுமேனுடன் ஸ்ட்ரைக் என்டர்டயின்மண்டிற்காக தி திங் படத்தை மறுப்பதிவு செய்கிறார்.  

## பணியாற்றிய படங்கள்
**தயாரிப்பாளராக:**  
- *எ தௌசண்டு ஏகர்ஸ்* (1997)
- *ஏர் போர்ஸ் ஒன்* (1997)
- *தி பேமிலி மேன்* (2000)
- *பிரிங் இட் ஆன்* (2000)
- *ஸ்பை கேம்* (2001)
- *தி எம்பரர்ஸ் கிளப்* (2002)
- *டக் எவர்லாச்டிங்* (2002)
- *தி ரன்டவுன்* (2003)
- *டான் ஆப் தி டெட்* (2004)
- *சில்றன் ஆப் மென்* (2006)
- *லெட்ஸ் கோ டு ப்ரிசன்* (2006)
- *ஸ்லிதர்* (2006)
- *தி லாஸ்ட் எக்சொர்சிசம்* (2009)
- *க்ரியேச்சர் பிரம் தி ப்ளாக் லகூன்* (2011)

**நிர்வாக தயாரிப்பாளராகr**  
- *தி ஹர்ரிகேன்* (1999)
- *போர் லவ் ஆப் தி கேம்* (1999)
- *எண்டு ஆப் டேஸ்* (1999)
# மும்பை மோனோரயில்



**மும்பை மோனோரயில்** என்பது மும்பை நகரில் அமைந்துள்ள ஒற்றைத் தண்டூர்தி போக்குவரத்து ஆகும்.  

## சிறப்பம்சங்கள்
அதன் சிறப்பம்சங்களில் பதின்மூன்று கீழே தரப்படுகின்றன:  
1. இந்தியாவின் முதல் மோனோரயில், உலகின் இரண்டாவது நீண்ட தூர மோனோரயில் என்ற பெருமை மும்பையில் ஜெகப் வட்டத்திலிருந்து வாடலா வழியாக செம்பூர் ரயில் நிலையம் செல்லும் இந்த சேவையை சேரும்.
1. இருபது கிலோமீட்டர் தூரம் சேவை தரும் இந்த ரயிலினால் மூன்று இலட்சம் மக்கள் பயனடைவார்கள்
1. சுமார் 80,000 பேருந்து பயணங்கள், 28,000 டாக்ஸி மற்றும் ஆட்டோ பயணங்கள் இதனால் மிச்சமாகும்.
1. ரயில் பாதையோரம் (2 கிலோமீட்டர் சுற்றளவில்) இருக்கும் 22 இலட்சம் மக்கள் இதனால் பயனடைவார்கள்
1. முதல் கட்ட மோனோரயில் 11 நிறுத்தங்கள் கொண்டதாக அமையும். 25 நிமிடங்களில் சேருமிடத்தினை அடையும்.
1. இரண்டாம் கட்டம் 8.2 கிலோமீட்டர் தொலைவு கொண்டதாகவும் சேருமிடத்தினை 19 நிமிடங்களிலும் அடையும். அதில் ஏழு நிறுத்தங்கள் இருக்கும்.
1. முழுவதும் குளிர்சாதனம் செய்யப்பட சேவை உண்டு.
1. ஒவ்வொரு நான்கரை நிமிடங்களுக்கு ஒரு ரயில்.
1. மொத்தம் பதினெட்டு ரயில் நிலையங்கள் -- ஒவ்வொன்றும் சமச்சீர் நிலத்திலிருந்து பதினோரு அடி உயரத்தில்.
1. நூற்று ஐம்பது மக்கள் கொள்ளளவு கொண்ட பெட்டிகள்.
1. ஒவ்வொரு ரயிலிலும் நான்கு பெட்டிகள். மொத்தம் 600 பேர் பிரயாணம் செய்யலாம்.
1. எட்டு முதல் பத்து பேருந்து கொள்ளளவுக்கு ஒரு மோனோரயில் சமம்.
1. இன்னும் பல தடங்களில் மோனோரயில் திட்டமிடப்படுகிறது. எடுத்துக்காட்டுக்கு மலபார் மலை முதல் பந்திரா-குர்லா (ஹாஜி அலி தர்கா வழியாக)

## கட்டுமானம்
இதன் கட்டுமானம் லார்சன் அன்ட் டூப்ரோ நிறுவனம் மேற்கொண்டுள்ளது.  

## போக்குவரத்து துவக்கம்
மோனோ ரயில் திறப்புவிழா பெப்ரவரி 1 2014 அன்று நடைபெறுகிறது. பொதுமக்கள் பெப்ரவரி 2 2014 பயணம் செய்யலாம்.
# பெல்லாக்ரா


**பெல்லாக்ரா** *(pellagra)* நியாசின் என்னும் வைட்டமின் குறைபாட்டால் ஏற்படும் நோய். நியாசின், உயிர்ச்சத்து பி3 எனப்படும் உயிர்ச்சத்து பி குழுமத்தைச் சேர்ந்த எட்டனுள் ஒன்றாகும். இந்‌நோயில் 3 D'க்கள் என்றழைக்கப்படும்வயிற்றுப்போக்கு *(Diarrhoea)*, தோல் அழற்சி *(Dermatitis)* மற்றும் மறதி *(Dementia)* ஆகியன ஏற்படுகின்றன.
# தனிச்சுழி வெப்பநிலை

, அல்லது 0 கெ.]]  
**தனிச்சுழி வெப்பநிலை** (*absolute zero*) அல்லது **தனிவெப்பக் கீழ்வரம்பு** என்பது கருத்தியலில் மட்டுமே எட்டப்படக்கூடிய மிகக்குறைந்த வெப்பநிலை ஆகும். எனவே ஒரு அமைப்பின் மிகக்குறைந்த மொத்த ஆற்றலும் இந்த வெப்பநிலையிலேயே எட்டப்படும் என்று கருத்தியல் இயற்பியலில் கூறப்படுகிறது.  

பன்னாட்டு உடன்பாட்டின்படி, தனிச்சுழி வெப்பநிலை கெல்வின் அளவுத்திட்டத்தில் என்றும் செல்சியசு அளவில் −273.15°செ என்றும் கொள்ளப்படும். இது பாரன்ஃகைட்டு அளவில் −459.67° ஆகும்., ரான்கைன் அளவில் 0 R ஆகும்.  

வெப்பஇயங்கியல் விதிகளின் படி தனிச்சுழி வெப்பநிலை என்பது இயற்கையிலோ செயற்கையிலோ எட்டவே இயலாத ஒன்றாகும். 100 விழுக்காடு பயனுறுதிறன் உடைய இயந்திரம் அல்லது இடையறா இயக்கம் இல்லை என்பதைப் போன்றதே இதுவும். எனினும், அறிவியலாளர்கள் தனிச்சுழி வெப்பநிலைக்கு ஏறத்தாழக் கிட்டவாக அடைந்துள்ளனர். இவ்வெப்பநிலைப் பகுதியில் பொருள் ஒன்று மீக்கடத்துதிறன், மீப்பாய்மத்தன்மை, போன்ற குவாண்டம் விளைவுகளைத் தோற்றுவிக்கின்றன.  

தனிச்சுழி வெப்பநிலையில் அனைத்து இயக்கங்களும் நின்று விடும் என்று எண்ணத் தோன்றினாலும் ஐசன்பர்க்கின் ஐயப்பாட்டுக் கொள்கையின் அடிப்படையில் சுழிப்புள்ளி ஆற்றல் (*zero point energy* /அடிமட்ட ஆற்றல்) என்றழைக்கப்படும் எஞ்சிய இயக்க ஆற்றல் இருக்கும் என்று நம்பப்படுகிறது.
# பிக் பென்


**பிக் பென்** (*Big Ben*) என்பது இலண்டனில் வெஸ்ட்மின்ஸ்டர் அரண்மனையில் வடக்கு முனையில் அமைந்திருக்கும் ஒரு மணிக்கூடு. நான்கு-பக்கங்கள் கொண்ட மணிக்கூடுகளில் இதுவே உலகின் மிகப் பெரியதும், உலகின் மூன்றாவது மிகப் பெரிய மணிக்கூண்டுக் கோபுரமும் ஆகும். இம்மணிக்கூடு 1858 ஆம் ஆண்டு ஏப்ரல் 10 ஆம் நாள் கட்டி முடிக்கப்பட்டது.  

இங்கிலாந்தில் பிரித்தானிய ஒலிபரப்புக் கூட்டுத்தாபனத்தின் ஒலி, ஒளிபரப்பாகும் அனைத்து நிகழ்ச்சிகளுக்கும் சரியான கால அளவு ‘பிக் பென்’னின் மணியோசைதான். இரண்டாம் உலகப் போரின் போது, இதைக் குண்டு வீசித் தகர்க்க, செருமனி எவ்வளவோ முயன்றும், அது பலிக்கவில்லை.
# நீரில் பிரசவம்

பிரசவ காலத்தில் பெண்ணுக்கு ஏற்படக் கூடிய வலியைக் குறைக்கும் ஒரு முறைதான் **நீரில் பிரசவம்**. பெண்ணுக்கு பிரசவ வலி எடுக்கத் தொடங்கியதுமே அவள் வெதுவெதுப்பான சுடு நீரில் குளிக்க வேண்டும் என பல ஆண்டுகளாக மூதாதையர்கள் கூறிவருவதாக மருத்துவ இதழ்கள் தெரிவிக்கின்றன.  

## அறிமுகம்
முதன்முதலாக 1803-இல் பிரான்ஸ் நாட்டில் "நீருக்கடியில் பிரசவம்" நீரியல் பிரசவ முறை அறிமுகப் படுத்தப்பட்டது. இருந்தும் ஒரு நூற்றாண்டுக்கு மேல் இப்பிரசவ முறை பற்றிப் பேசப்படவில்லை. உறங்குநிலையில் காணப்பட்ட இந்த நீரியல் பிரசவ முறை சோவியத் யூனியனால் 1963இன் முற்பகுதியில் மீண்டும் வெளிச்சத்துக்குக் கொண்டுவரப்பட்டது. நீரியல் பிரசவ முறையின் மூதாதையர் எகிப்தியர் என நம்பப்படுகிறது.  

## பிற நாடுகளில் நீரில் பிரசவம்
அதனைத் தொடர்ந்து ஐரோப்பாவுக்கு நீரியல் பிரசவ முறையை அறிமுகப்படுத்திய பிரான்ஸ் நாட்டில், பித்திவியரல் நகரில் உள்ள தமது மருத்துவமனையில் 1977 ல் டாக்டர் மைக்கேல் ஓடேன்ட் என்பவர் செயற்கையான ரப்பர் குளியல் தொட்டி ஒன்றை உருவாக்கி அதில் பிரசவ வலி எடுத்த பெண்களை இறங்கச் செய்து பிரசவம் பார்த்தார். இதனால் பிரசவ வலியின் வேதனை குறைந்துவிட்டதால் மிகவும் பிரபலமடைந்தது.  

## செயல்முறை
இரப்பர் குளியல் தொட்டியில் தண்ணீரின் வெப்பநிலை 36 டிகிரி செல்சியசாகப் பராமரிக்கப்படுகின்றது. தண்ணீருக்குள் இறங்கி இருந்து கொண்டு பிரசவிப்பதால் வலி பெரிதும் குறைவதோடு உடம்பை மிகச் சுலபமாக இயக்கி குழந்தையை வெளியே கொண்டு வரமுடிகின்றது. மேலும் பிரசவ நேரம் இரண்டு மணி நேரமாகக் குறைகின்றது. பிரசவ நேரத்தில் கிருமித் தொற்றும் இல்லை. அத்துடன் அதிகமான இரத்தப்போக்கு கட்டுப்படுத்தப்படுகிறது. யோனிவாசல் கத்தரிப்பு இல்லாதிருக்கிறது. இவை தவிர இம்முறையால் சில அசெளகரிகங்களும் உண்டு. நீரியல் பிரசவ முறையை ஒருவர் விரும்பும் பட்சத்தில் முதலில் அவர் மனதளவில் தன்னைத் தயார்படுத்திக் கொள்ளவேண்டும்.  

இதுவரை 70 நாடுகளில் இந்த நீரியல் பிரசவ முறை பின்பற்றப்பட்டுள்ளது. அண்மையில் சீனா இதில் 71 வது நாடாகச் சேர்ந்துள்ளது.
# மாலைக்கண்

**மாலைக்கண்** நோய் இருப்பவர்களுக்கு சூரியன் மறைந்ததும் கண் தெரியாமல் போவது.  

மாலைக்கண் நோய் உள்ளவர்களுக்கு பிரகாசமான வெளிச்சம் இருந்தால் மட்டுமே அவர்களால் பொருள்களை நன்றாகப் பார்க்க முடியும். சூரிய ஒளிக்கு மட்டுமே அந்த சக்தி உள்ளது. சூரிய ஒளிக்கு குறைந்த வெளிச்சத்தில் ‘இணக்கம்’ செய்து கொள்ளும் விழித்திரை செல்கள் அவர்களுக்கு மிகவும் குறைவாக இருப்பதால் சூரியன் மறைந்த உடனேயே அவர்களுடைய பார்வை மங்கிப் போய்விடுகிறது.  

இந்த மாலைக்கண் நோய் ஏற்படுவதற்குக் காரணம் வைட்டமின் ‘ஏ’ பற்றாக்குறைதான். குழந்தைகளுக்கு மூன்று வயது முதலே பால், கீரை, பப்பாளி, கேரட், மீன், முட்டை, பழங்கள் கொடுத்து வந்தால் கண் சம்பந்தப்பட்ட எல்லா நோய்களையும் 100 கிலோ மீட்டர் தூரத்துக்கு அப்பால் நிறுத்திவிடலாம்.
# நகைமுகம் (குறியீடு)



**நகைமுகம் **அல்லது **புன்னகை தவழும் முகம்** அல்லது **ஸ்மைலி** (<big>☺</big>/<big>☻</big>) எனப்படுவது, மனித முகத்தின் அழகிய புன்னகையை குறிக்கப் பயன்படுகின்ற உணர்ச்சித்திரம் *(emoticon)* ஆகும். இது பொதுவாக, மஞ்சள் நிறமுடைய (வேறு பல நிறங்களும் பயன்படுத்தப்படுவதுண்டு) வட்டத்தில் (அல்லது கோளத்தில்) கண்களை பிரதிநிதித்துவப்படுத்தும் இரண்டு கரிய நிற புள்ளிகளும் புன்னகை பூக்கும் வாயை குறிப்பதற்கு வளைந்த வடிவமுடைய கரிய நிற வளைகோடொன்றும் அமைந்த நிலையில் காணப்படும். மேலும், *ஸ்மைலி* என்ற சொல்லே சிலவேளைகளில், அனைத்துவிதமான உணர்ச்சித்திரங்களையும் *(emoticon)* குறிக்கப் பயன்படுத்தப்படுவதுண்டு.  

## வரலாறு

1948 இல் வெளியான இங்மார் பேர்க்மேன் என்பவரின் ஹாம்ஸ்டாட் என்ற திரைப்படத்திலேயே முதன் முதலில் மகிழ்ச்சியற்ற முகமொன்று பதிவு செய்யப்பட்டது. பின்னர், 1953 மற்றும் 1958 ஆகிய ஆண்டுகளில், முறையே *லிலி' மற்றும் *கிகி'' என்ற நிகழ்படத்தை அறிமுகப்படுத்தும் பிரசார நடவடிக்கைகளின் போது, மகிழ்ச்சியான நகைமுக குறியீடுகள் பயன்படுத்தப்பட்டன.  

1958 இல் நியூ யோர்க் நகர வானொலிச் சேவையான WMCA வானொலி நிலையம், ஒலிபரப்பிய *கசின் புரூசி* *(Cousin Brucie)* என்ற அன்றைய காலத்தில் பிரபல்யமாயிருந்த வானொலி நிகழ்ச்சியின் போதே, முதன் முதலில் மகிழ்ச்சி நிறைந்த நகைமுக குறியீடு பாவிக்கப்பட்டது. அந்த வானொலி நடத்திய போட்டியில் வெற்றி பெற்றவர்களுக்கு நகைமுகக் குறியீடு கொண்ட மேலங்கிகள் பரிசாக வழங்கப்பட்டன. 1950களில் ஆயிரக்கணக்கான மேலங்கிகள் இவ்வாறு வெற்றியாளர்களுக்கு பகிர்ந்தளிக்கப்பட்டன.  

1963 ஆம் ஆண்டு, விளம்பர நிறுவனமொன்று அமெரிக்காவின் தொழில்துறை வரைகலைஞரான ஹார்வே போல் என்பவரை, பொத்தான்களில் பயன்படுத்தும் பொருட்டு நகைமுகக் குறியீடுகளை வரைவதற்கான பணியிலமர்த்தியது. இவர், ஒரு மஞ்சள் நிற கோளவடிவமுடைய பகுதியில், முட்டை வடிவான இரு இருண்ட நிறக் கண்களையும், புன்னகையை குறிப்பதாய் அமைந்த வாயையும் கொண்ட நகைமுகமொன்றை வடிவமைத்தார். இதுவே, *ஸ்மைலி* என்ற நாமத்திற்கு பெயர்போன குறியீடாக உருப்பெற்றது.  

## உசாத்துணைகள்
# உயிர்க்கோளம்


/ கோடார்டு விண்வெளி பறப்பு மையம் மற்றும் ஆர்பிமேஜால் வழங்கப்பட்டது.]]  
**உயிர்க்கோளம்** (*Biosphere*) என்பது உலகளாவிய அனைத்து சூழல் மண்டலங்களின் ஒட்டுமொத்த தொகுப்பாகும். இதை புவியில் உள்ள உயிர் மண்டலம் என்றும் அழைக்கலாம். உயிர்க்கோளம் (தொழில்நுட்ப ரீதியாக கோள வடிவ ஒரு ஓடு ) என்பது பொருள் சார்ந்து கிட்டத்தட்ட ஒரு மூடிய அமைப்பாகும். இது குறைந்த அளவிலான உள்ளீடுகளையும், வெளியீடுகளையும் கொண்டுள்ளதாக உள்ளது. ஆற்றலைப் பொறுத்தவரை, இது ஒரு திறந்த அமைப்பாக உள்ளது. ஒளிச்சேர்க்கையால் சுமார் 100 வாட்டு விகிதத்தில் சூரிய ஆற்றலைப் பெறுகிறது. பொதுவாக உயிரி அண்டக் கோட்பாடின் வரையறையின்படி, உயிர்க்கோளம் என்பது அனைத்து உயிரினங்களையும் அவற்றிற்கான தொடர்புகளையும் ஒருங்கிணைக்கும் உலகளாவிய சூழலியல் அமைப்பாகும். இதில் கற்கோளம், பனிமண்டலம், நீர்க்கோளம், வளிமண்டலம் ஆகிய கூறுகளுடனான தொடர்பும் அடங்கும். உயிர்க்கோளம் குறைந்தது 3.5 பில்லியன் ஆண்டுகளுக்கு முன்பு உயிரிலிவழிப்பிறப்பு என்ற செயல்முறையுடன் தொடங்கி பரிணமித்ததாகக் கூறப்படுகிறது.  

## இந்தச் சொல்லின் தோற்றமும் பயன்பாடும்
காட்சி, ஒரே நேரத்தில் பாறைக்கோளம் (தரை), நீர்க்கோளம் (கடல்), வளிமண்டலம் (காற்று) ஆகியவற்றைக் காட்டுகிறது.]]  
உயிர்க்கோளத்தைக் குறிக்கும் ஆங்கிலச் சொலான "biosphere" என்ற சொல்லானது 1875 ஆம் ஆண்டில் புவியியலாளர் எட்வார்ட் சூஸ் என்பவரால் உருவாக்கப்பட்டது. அவர் புவியின் மேற்பரப்பில் வாழும் உயிர்கள் வாழும் இடம் என்று வரையறுத்தார்.  

### குறுகிய வரையறை
புவி வேதியியலாளர்கள் உயிர்க்கோளத்தை உயிரினங்களின் மொத்தத் தொகை (உயிரியத்தொகுதி அல்லது "உயிரினத்தொகுப்பு" என்று உயிரியலாளர்களும் சூழலியலாளர்களும் குறிப்பிடுகின்றனர்) என்று வரையறுக்கின்றனர். இந்தப் பொருளில், உயிர்க்கோளம் புவி வேதியியல் மாதிரியின் நான்கு தனித்தனி கூறுகளில் ஒன்றாகும், மற்ற மூன்று *பாறைக்கோளம்*, *நீர்க்கோளம்,* *வளிமண்டலம்* ஆகியவை ஆகும். இந்த நான்கு கூறுகளும் ஒரு அமைப்பாக இணைக்கப்படும்போது, அது சுற்றுச்சூழல் கோளம் என்று அழைக்கப்படுகிறது. இந்த சொல் 1960 களில் உருவாக்கப்பட்டது, கிரகத்தின் உயிரியல், இயற்பியல் ஆகிய இரண்டையும் உள்ளடக்கியது.
# ரெசுல் பூக்குட்டி


**ரெசுல் பூக்குட்டி** (Resul Pookutty (மலையாளம்: റസൂല്‍ പൂക്കുട്ടി ) (பிறப்பு: மே 30, 1971) இந்தியத் திரைப்பட ஒலி வடிவமைப்பாளர், ஒலித் தொகுப்பாளர் மற்றும் ஒலிக்கலவை கலைஞர் ஆவார். சிலம்டாக் மில்லியனயர் திரைப்படத்தில் ஒலிக்கலவை கலைஞராக பணியாற்றியதற்காக ரிச்சர்டு பிரைக் மற்றும் இயன் டப் ஆகியோருடன் இணைந்து அகாதமி விருது பெற்றார். இவர் ஹாலிவுட், பாலிவுட், தமிழகத் திரைப்படத்துறை, மற்றும் மலையாளத் திரைப்படத் துறை போன்றவற்றில் பணிபுரிந்துள்ளார்.  

## ஆரம்ப வாழ்க்கை
கேரளாவின் கொல்லம் நகரத்திலிருந்து சுமார் 58 கிமீ தொலைவில் உள்ள அஞ்சல் என்னும் பகுதியின் விளாக்குபரா என்ற ஊரில் இஸ்லாமிய குடும்பத்தில் பிறந்தார். வறுமையான குடும்பத்தில் எட்டாவது குழந்தையாக பிறந்தார். இவரது தந்தை ஒரு தனியார் பேருந்து நிறுவனத்தில் பயணச்சீட்டு பரிசோதகராக இருந்தார். பள்ளிக்கூடத்திற்கு 6 கிலோமீட்டர் நடந்து சென்று பள்ளிப்படிப்பை மேற்கொண்டார். மேலும் இவர் பயின்ற காலத்தில் இவரின் ஊருக்கு மின்சார வசதி இல்லாததால் மண்ணெய் விளக்கு வெளிச்சத்தில் பயின்றார்.  

காயம்குளத்தில் உள்ள எம் எஸ் எம் கல்லூரியில் 1987-1990 ஆம் ஆண்டுகளில் இயற்பியல் துறையில் இளங்கலைப் பட்டம் பெற்றார். திருவனந்தபுரத்தில் உள்ள அரசு சட்டக் கல்லூரியில் சட்டம் பயின்றார். 1995 ஆம் ஆண்டில் புனேவில் உள்ள இந்தியத் திரைப்படம் மற்றும் தொலைக்காட்சி நிறுவனத்தில் பட்டம் பெற்றார். சட்டம் பயில்வது தனது தந்தையின் விருப்பமாக இருந்ததாகத் தெரிவித்தார்.  

## பணியாற்றிய திரைப்படங்கள்
| 2004 | முஷாபிர் | இந்தி |  |
| --- | --- | --- | --- |
| 2007 | காந்தி மை பாதர் | இந்தி |  |
| 2007 | *தஸ் கஹானியன்* | இந்தி |  |
| 2009 | சிலம்டாக் மில்லியனயர் (திரைப்படம்) | ஆங்கிலம் |  |
| 2009 | கேரள வர்மா பழசி ராஜா | மலையாளம் |  |
| 2011 | அதமின்டே | மலையாளம் |  |
| 2012 | *தெ பெஸ்ட் எக்சோடிக் மேரிகோல்ட்*
*ஹோட்டல்*<td>ஆங்கிலம்</td> |  |  |
| 2013 | *குஞ்ஜனன்தே கதா* | மலையாளம் |  |
| 2014 | கோச்சடையான் (திரைப்படம்) | தமிழ்<td></td> |  |
| 2014 | அன்கோன் தேகி |  |  |
| 2014 | யான் | தமிழ் |  |
| 2015 | அன்பிரீடம் |  |  |
| 2015 | பதேமாரி | மலையாளம் | <tr><td>2016</td><td>ரெமோ (திரைப்படம்)</td><td>தமிழ்</td><td></td></tr> |
| 2016<td>நிருட்டுரா</td><td>கன்னடம்</td><td></td><tr><td>2017</td><td>2.0 (திரைப்படம்)</td><td>தமிழ், இந்தி</td><td></td></tr> |  |  |  |
| 2017 | காபில் | இந்தி |  |
| 2017 | ஒரு கத சொல்லட்டுமா சார் | இந்தி | href=" |
| 2018 | சங்கமித்ரா | தமிழ் | } |

## விருதுகள்
- 2016:இந்தியாவின் மகள் எனும் விபரணத் திரைப்படத்திற்காக (ஆஸ்கர் விருது)- கோல்டன் ரீல் விருது
- 2012: ரா ஒன் திரைப்ப்டத்திற்காக ஜீ சினிமா விருதுகள்.
- 2010: பழசி ராஜா திரைப்படத்திற்காக இந்திய தேசிய விருது பெற்றார்.
- சிறீ சங்கராச்சார்யா சமஸ்கிருத பல்கலைக்கழகமிவருக்கு கௌரவ மருத்துவர் பட்டம் வழங்கியது.
- 2010 : இந்திய அரசாங்கம் பத்மஸ்ரீ விருது வழங்கியது
- 2009:சிலம்டாக் மில்லியனயர் (திரைப்படம்)- பிரித்தானிய அகாடமி திரைப்பட விருதுகள்
- 2009 : பகதூர் விருது
- 2009: சக்குலத்தம்மா ஸ்வரவர்ஷா விருது.
- 2009: ஏஷ்யாநெட் திரைப்பட விருது. நடுவர்கள் தேர்வு.
- 2005 : *முஸாபிர்* படத்தில் சிறந்த ஒலித் தொகுப்பிற்காக ஜீ சினிமா விருது.

## குறிப்புதவிகள்

## வெளிப்புற இணைப்புகள்
- அதிகாரப்பூர்வ இணைய பக்கம்
- 
- ரெசுல் பூக்குட்டி - தகவல் விவரம் *வெரைட்டி*
- ரெசுல் பூக்குட்டி - திரைசரிதமும் தகவல் விபரமும்
- ஆஸ்கர் வென்று திரும்புகிறார் ரெசுல்
- நேர்காணல் உரையாடல்
# கொழு உடல் மருத்துவ இயல்

அதிகமான உடல் பருமன் அல்லது பெருத்த உடல் மருத்துவ இயல், அதைத் தடுக்கும் வழிகள், சிகிச்சை முறைகள் இவற்றைப் பற்றிய மருத்துவப்பிரிவிற்கு ஆங்கிலத்தில் Bariatrics என்று பெயர். உடலில் உள்ள கொழுப்பு செல்களின் அளவு அதிகரிக்கும்போது உடல் பருமனாகிப் போகிறது. ஒரு சாதாரண உடலில் 30 முதல் 35 பில்லியன் கொழுப்பு செல்கள் இருக்கும். ஒரு பருமனான உடல் எடையை இழக்கும்போது இந்த செல்கள் அளவில் சிறுக்கத் தொடங்கும். ஆனால் செல்களின் எண்ணிக்கையில் மாற்றம் ஏதும் இருக்காது. இதன் காரணமாகத்தான் ஒரு முறை உடல் பருமனாகிவிட்டால் எடையைக் குறைப்பது கடினமாகிப் போகிறது.  

அறுவை சிகிச்சை மூலம் உடல் பருமனைக் குறைப்பதற்காக சிறுகுடலின் ஒருபகுதி, அல்லது வயிற்றுப்பகுதி நீக்கப்படுகிறது. இதன் மூலம் ஒருவர் சாப்பிடும் உணவின் அளவு குறைக்கப்படுகிறது. சிறுகுடலை மாற்றி அமைப்பதன்மூலம் உடல் எடுத்துக்கொள்ளும் கலோரியின் அளவும் மாற்றி அமைக்கப்படுகிறது.  

சாதாரணமாக ஒருவரின் உடல் எடை 220 கிலோவிற்கு அதிகமானால் இதுபோன்ற அறுவை சிகிச்சை மேற்கொள்ளப்படுகிறது. ஒருவரின் உடல் தொடர்ந்து 5 ஆண்டுகளாக பருமனாக இருந்து மது (ஆல்கஹால்) உபயோகிக்காதவராக இருந்தால் இந்த அறுவை சிகிச்சை செய்யலாம். மேலும் அவரது மனநலம் திருப்திகரமாகவும் வயது 18 வயதிற்கும் 65 வயதிற்கும் இடைப்பட்டவராக இருத்தல் வேண்டும்.  

உடல் பருமன் BMI (Body Mass Indx) என்னும் குறியீட்டால் கணக்கிடப்படுகிறது. இந்தக் குறியீட்டு எண்ணைக் கணக்கிட (1) உடல் எடையை கிலோகிராமில் கண்டறிந்து கொள்ளவேண்டும் மேலும் (2) உடலின் உயரத்தை மீட்டரில் அளந்து அதன் வர்க்கத்தை கணக்கிட்டுக்கொள்ளவேண்டும். (1) ஐ (2) ஆல் வகுத்து வரும் எண்தான் BMI என்பது.  

BMI ன் மதிப்பு 20 க்கும் குறைவாக இருந்தால் எடை குறைவானவர் என தீர்மானிக்கலாம். 20 முதல் 25 வரை இருந்தால் சராசரி எடை எனவும், 25 முதல் 30 வரை இருந்தால் அதிக எடை எனவும், 30 முதல் 40 வரை இருந்தால் உடல் பருமனானவர் எனவும் 40 க்கு மேல் இருந்தால் மிகப்பருமனானவர் எனவும் வகைப்படுத்தலாம்.  

he:ניתוח בריאטרי
# ஒமேகா-6 கொழுப்பு அமிலம்


எண்ணெய்களில் உள்ள ஒமேகா-6 கொழுப்பு அமிலமானலினோலெயிக் அமிலத்தின் வேதிவடிவம்]]  

ஒமேகா-6 கொழுப்பு அமிலங்கள் (omega-6 fatty acids, ω−6 கொழுப்பு அமிலங்கள் அல்லது n −6 கொழுப்பு அமிலங்கள்) எனக் குறிக்கப்படுபவை நிறைவுறாக் கொழுப்பு அமிலங்களின் குடும்பமாகும். அவை அனைத்தும் n −6 இடத்தில் பொதுவான ஒரு இறுதி கார்பன்–கார்பன் இரட்டைப் பிணைப்பைக் கொண்டிருக்கும்; அதாவது கொழுப்பு அமிலத்தின் மீத்தைல் முனையிலிருந்து ஆறாம் பிணைப்பாகும்.  

ஒமேகா-6 கொழுப்பு அமிலம் மனித உடலில் அதிகமாக இருந்தால், இரத்தத்தின் ஒட்டும்தன்மை அதிகமாகிறது. இரத்தக்குழாய்கள் கடினமாகி அவற்றின் மீள்தன்மை குறைகிறது. இரத்த அணுக்களின் செல்சுவர்கள் கெட்டியாகி, நெகிழ்வுத்தன்மை குறைகிறது. இவை, மூளை மற்றும் இதயப் பகுதியில் உள்ள இரத்தக்குழாய்களில் அடைப்புகள் ஏற்பட காரணமாகின்றன.
# உடல் நலத்தகுதி


உடல் நலத்தகுதி என்பதை முழுநலம் என்று பொருள் கொள்ளலாம்.முழுநலம் உடல் உறுதியினால் மட்டும் வருவதல்ல. வேலை செய்யும் திறமை, தசைகளின் வலிமை, தசைகளின் திறன், மூட்டுக்களின் இயக்கம், மன அமைதி இவை அனைத்தும் சேர்ந்ததுதான் முழுநலம் எனப்படுகிறது.  

அன்றாட வேலைகளைச் செய்யும்போது சோர்வின்றி செய்வதற்கான திறன் இருத்தல் வேண்டும். சுவாச உறுப்புகளும், இதயமும் நன்றாக இயங்கும்போது இந்த திறன் அதிகரிக்கும். மூச்சு வாங்குதல், படபடப்பு, அதிக வியர்வை, மயக்கம் போன்ற அடையாளங்கள் வேலை செய்யும் முழுநலனுக்கு எதிரானவை.ஒரு தசை அல்லது பல தசைகள் இணைந்து வலிமையை வெளிப்படுத்தலாம். அசையாத பொருளின்மீது சக்தியை செலுத்துவது ஐசோமெட்ரிக் உறுதி என்றும் அசையும் பொருளின்மீது சக்தியை வெளிப்படுத்துவது ஐசோடோனிக் உறுதி என்றும் வகைப்படுத்தலாம்.  

நம் உடலின் எளிதான இயக்கங்களுக்கு மூட்டுகள் அவசியமானவை. மூட்டுக்களைச் சுற்றியுள்ள தசைகளின் உறுதியைப் பொறுத்து மூட்டுக்களின் அசைவுகள் அமைகின்றன. உடற்பயிற்சி மூலம் இந்த தசைகளுக்கு உரமேற்றலாம். உறுதியான உடலுக்கு ஈடாக அமைதியான மனம் அவசியம். எண்ணங்கள், உணர்ச்சிகள் இவையெல்லாம் கட்டுப்பாட்டில் இருத்தல் வேண்டும்.  

ஒரு தூண்டுதலுக்கு நம்முடைய உடல் எவ்வளவு வேகமாக, எவ்வளவு சக்தியுடன் வினைபுரிகிறது என்பதும் கூட முழுநலனின் ஒரு கூறுதான். நம்முடைய உடலின் முழுநலன் சிறுவயதில் குறைவாகவும், வாலிபத்தில் உச்சத்திலும், 60 வயதிற்குமேல் குறைவாகவும் இருக்கும். 10முதல் 14 வயதுகளில் முழுநலன் வேகமாக இருக்கும்.20 வயதுகளில் உறுதி இருக்கும்.30 முதல் 40 வயதுகளில் வேலைசெய்யும் திறன் உச்சத்தில் இருக்கும்.40 வயதுக்கு மேல் வேகம், உறுதி ஆகியவை குறையும்.  

ஆண்களுக்கு வேகமும், உறுதியும் அதிகம்.பெண்களுக்கு தொடர்ந்து வேலை செய்யும் திறன் அதிகம்.ஆண்களின் உடல் உறுதி பெண்களின் உடல் உறுதியைக் காட்டிலும் 30 முதல் 50 சதவீதம் அதிகமாக இருக்கும். நோய்களாலும், சரிவிகித உணவு இன்மையாலும், எடை குறைவுபடுவதாலும், எடை அதிகமாக இருப்பதாலும் முழுநலம் பாதிக்கப்படுகிறது. நிம்மதியான தூக்கம் உடல்திறனை அதிகமாக்குகிறது. தூக்கத்தினால் தசைகளின் திசுக்களில் தேங்கிவிட்ட கழிவுகள் நஞ்சுகள் வெளியேற்றப்படுகின்றன. பழுதுபட்ட திசுக்கள் புதுப்பிக்கப்படுகின்றன.
# மாதவிடாய் மிகைப்பு

மாதவிடாய் வழக்கத்தை விட அளவு அதிகரித்தும், அதிக நாட்களும் போனால் அதற்கு (Menorrhagia) என்று பெயர். இந்த போக்கு, நீர்த்தும் சிவந்தும், கட்டியாகவும், மாமிசம் கழுவிய நீர் போன்றும் அடர் சிவப்பாகவும் போகும். அதிக போக்குக்கான காரணங்கள் : கருப்பை அலர்ஜி, வேக்காடு, கருப்பைக் கட்டிகள், கருப்பைப் புற்று ஆகியவற்றால் ஏற்படுகின்றது. இந்த அதிகபோக்கு Menorrhagia 3 வகைப்படும்.  

1. Hyper Menorrhagia : வழக்கமான இடை வெளியில் வழக்கமான நாட்களில் அதிகமாக போதல்.  

2. Menorrhagia : வழக்கமான நாட்களில் அளவு அதிகரித்து அதிக நாட்களும் போகும்.  

3. Poly Menorrhagia: இது 21 நாட்களுக்குள் ஏற்பட்டு சுமார் 7 முதல் 14 நாட்கள் வரை போகும்
# டைசன் சுரப்பி

பொதுவாக வெட்டை நோய் (gonococcal infection) ஒருவனுக்கு சிறுநீர்த்தாரை, சிறுநீர்ப்பை போன்றவற்றைத் தாக்கி சிறுநீர்க்கடுப்பை உண்டாக்கும். ஆண்குறியின் “மலர்” பகுதியில், உடல் உறவுக்கு “பிசு பிசு” என எண்ணெய் மாதிரி திரவம் சுர்ந்து, உதவி புரியும் சுரப்பி ஒன்று உள்ளது. இதற்கு ‘டைசன் சுரப்பி’ என்று பெயர். இந்த டைசன் சுரப்பியை வெட்டை நோய்க் கிருமிகள் தாக்கி உள்ளே புகுந்து, சுழற்சியாக்கி, சீழ் வைத்து கட்டியாகி வேதனை கொடுக்க ஆரம்பித்து விட்டது. இந்தக் கட்டி ஆண்குறியின் முன்புறத் தோலிலும் முன்புறத்தோலை மடக்கி முகைப் பகுதியை பார்த்த போது, இழுமடி என்ற ஃபிரினம் பகுதியில் இருந்த கட்டி சீழ் வைத்து , வலி கொடுத்து, பின் அதுவாகவே உடைந்து சீழ் வெளியேறியது. இழுமடியில் இருந்த “சீழ் கட்டி” மறையவில்லை. வலி கொடுத்தது.  

## பாலியல் நோய்கள்
- எய்ட்ஸ்
- சிபிலிசு
- கொணோறியா
- கிளமிடியா
- பாலுறுப்பு உண்ணிகள்
- பாலுறுப்பு ஹேர்பீஸ்
# சிறுநீர்த்தாரை அடைப்பு



வெட்டை நோய் கோனக்கால் கிருமிகள், சிறுநீர்த் தாரையில் உள்ள “ம்யூக்கஸ்” என்ற ‘சவ்வுப் பகுதியை’ தாக்கி அழற்சி ஏற்படுத்தி, அதைத் தடித்த கனமான இறுகிய குழயாக மாற்றி சிறுநீர்த்தாரையில் அடைப்பு உண்டாக்கிவிட்டது. இதனால் சிறுநீர் வரத்தடை ஏற்பட்டது. சிறுநீரும் கடுத்து, தீயாக எரிந்து வரும்.  

## பாலியல் நோய்கள்
- எய்ட்ஸ்
- சிபிலிசு
- கொணோறியா
- கிளமிடியா
- பாலுறுப்பு உண்ணிகள்
- பாலுறுப்பு ஹேர்பீஸ்
# அக்கிக் கொப்பளங்கள்



இந்த விஷ அக்கிப் புண்கள் ஹ்யூமன் சிம்ப்ளெக்ஸ் வைரஸ் என்ற நுண்கிருமியால் வருவதாகும். இந்த விஷக்கிருமிப் புண்களும், அவனது மலரின் அடிப்பாகத்தில் உயர்தளத்தின் வலது புறத்தில் கொத்துக் கொத்தாக கும்பலாக சிவந்த நிறத்துடன், அடித்தளம் இல்லாத புண்களாகத் தோன்றி சிரித்தன. இந்த மூன்று வியாதிகளும் அவனது பிறப்புறுப்பில் தோன்றி தொல்லை கொடுத்தன. அரை இடுக்குகளில் வலிக்காத, உறுதியான நகர்த்தக் கூடிய இரண்டு நெறிக்கட்டிகள், அரைப்பகுதி நிணக்கணுக்கள் வலது புறமும் இடது புறமும் இருந்தன.  

## பாலியல் நோய்கள்
- எய்ட்ஸ்
- சிபிலிசு
- கொணோறியா
- கிளமிடியா
- பாலுறுப்பு உண்ணிகள்
- பாலுறுப்பு ஹேர்பீஸ்
# சி. ருத்ரைய்யா



**சி.ருத்ரைய்யா** (C. Rudhraiya, ஜூலை 25, 1947 - நவம்பர் 18, 2014) தமிழ்நாட்டைச் சேர்ந்த திரைப்பட இயக்குநர் ஆவார்.  

## தொடக்க வாழ்க்கை
இன்றைய தமிழ்நாட்டின் சேலம் மாவட்டத்தில் உள்ள ஆத்தூர் நகரில் 25 ஜூலை 1947 அன்று சொக்கலிங்கத்தின் மகனாகப் பிறந்தார் ருத்ரைய்யா .  

## பணி
திருச்சிராப்பள்ளி புனித சூசையப்பர் கல்லூரியில் இளங்கலை பொருளியல் பயின்றபின் சென்னை மாநகரின் தரமணி பகுதியில் உள்ள திரைப்படக் கல்லூரியில் திரைக்கதை எழுத்து மற்றும் இயக்கம் கற்றார்., அவர்களிடமிருந்து வழமையாக ரசிகர்கள் எதிர்பார்க்கும் அம்சங்களைக் கொண்டிராது, வேறுபட்ட, உளவியல் தொடர்பான கதையைமைப்பைக் கொண்டிருந்ததால் தோல்வியுற்றது. இருப்பினும், இன்றளவும், தமிழில் வெளிவந்த சிறந்த படங்களில் ஒன்றாகக் கொண்டாடப்படுகிறது.  

புதுமுகங்களை வைத்து 1980 ஆம் ஆண்டு சி.ருத்ரைய்யா இயக்கிய "கிராமத்து அத்தியாயம்" என்னும் திரைப்படமும் தோல்வியுற்றது. இதன் பிறகு அவரது படம் எதுவும் வெளிவரவில்லை. சில முயற்சிகள் துவக்கத்திலேயே தோல்வியுற்று விட்டன.  

## மறைவு
ருத்ரைய்யா, 18 நவம்பர் 2014 அன்று தனது 68-ஆம் அகவையில் சென்னையில் காலமானார்.
# பிச்சிலெமு


**பிச்சிலெமு** (*Pichilemu*), என்பது தென்னமெரிக்க நாடான சிலியின் ஒரு நகரம் ஆகும். இது கர்தினால் கேரோ என்ற மாகாணத்தின் தலைநகரமும் ஆகும்.  

இந்நகரில் இருக்கும் கடற்கரை கடலலை சறுக்கு விளையாட்டுக்கு (*surfing*) உலகப் புகழ் பெற்றது. பிச்சிலெமு கடற்கரைச் சுற்றுலாவுக்கு சிறந்த நகரம்.  

## மக்கள் பரம்பல்
2002 மக்கள் தொகைக் கணக்கெடுப்பின் படி இங்கு 12,392 பேர் வாழ்கின்றனர். இவர்களில் 6,440 பேர் (52.0%) ஆண்கள், 5,952 பேர் (48.0%) பெண்கள். இநகரின் பரப்பளவு 9.7 சதுர கி.மீ. 4.4% வீதமான மக்கள் வறுமைக்கோட்டின் கீழ் வாழ்கின்றனர்.  

## நகரத்தின் காட்சிகள்
# வார்ப்புரு:Para/doc



## Usage
This template is for giving examples of parameter source code (useful in template documentation and talk page discussions of template code). It must have one or two parameters itself. The first is the name of the example parameter to display (this may be *empty*, but it **must** be *present*), and the second (optional) one is a value for the first example parameter, or (if the first parameter is empty) an unnamed example parameter.  

### Examples
1. &nbsp;&nbsp;
1. :renders as
1. :
1. &nbsp;&nbsp;
1. :renders as
1. :
1. &nbsp;&nbsp;
1. :renders as
1. :
1. :(for unnamed parameters in the example code; note the empty first parameter in the template)
1. &nbsp;&nbsp;
1. :renders as
1. :

When using literal, pre-specified values, simply provide the value (appearance as in example 3). When illustrating hypothetical, variable or user-definable values, use <tt></tt> (appearance as in example 2), and the same should be done for non-literal, example parameters (as in example 4).
# பாசுபரசுத் தாடை

**பாசுபரசுத் தாடை** (*phosphorus necrosis of the jaw*) அல்லது **ஃபாசி தாடை** (*phossy jaw*) பணி சார்ந்த பிணிகளுள் *(occupational diseases)* ஒன்று. தற்போது ஒழிக்கப்பட்டு விட்டது.  

19-ஆம் நூற்றாண்டிலும் 20-ஆம் நூற்றாண்டுத் தொடக்கத்திலும் வெள்ளை பாசுப்பரசு தீப்பெட்டித் தொழிற்சாலைகளில் போதிய பாதுகாப்பு வசதிகளேதுமின்றிப் பயன்படுத்தப்பட்டு வந்தது. வெண்பாசுப்பரசு நச்சு மனித எலும்புகளில், குறிப்பாகத் தாடையில் சிறுகச்சேர்ந்து தாடையைச் சிதைத்துச் சீழ்க்கட்டியை உண்டு செய்கிறது. மூளையும் பாதிக்கப்படும். அறுவை மருத்துவம் மூலம் பாதிக்கப்பட்ட தாடையை அகற்றாவிடில் உறுப்புத் தோல்விநிலை (organ failure) ஏற்பட்டு இறக்க நேரிடும்.  

## நோயின் அறிகுறிகள்
முதலில் பல்வலி ஏற்படும். ஈறுகளில் வீக்கமுண்டாகும். தாடைகளில் சீழ்க்கட்டி உண்டாகி முக அமைப்பு கெடுவதுடன் கெட்ட நாற்றமடிக்கும் சீழ் வெளிவரும்.  

இதனால் வெண்பாசுப்பரசின் பயன்பாடு தடை செய்யப்பட்டு நோயும் ஒழிக்கப்பட்டது.
# அட்ரீனல் கோளாறு


பிறவியிலேயே அட்ரீனல் குறைபாடுள்ள குழந்தையாக இருந்தால் அதன் வளர்ச்சிக்குத் தேவையான ஹார்மோன்கள் உற்பத்தி குறைந்திருக்கும். இக்குறைபாடு இருந்தால் உடனடியாக சிகிச்சை அளித்தால் மட்டுமே குழந்தையின் உடலைக் காக்க முடியும். இந்த நோயுள்ள குழந்தைகள் தொடர் வாந்தி, சிறுநீரில் உப்பு வெளியேறுதல் , உடலில் நீர் சத்து குறைவு போன்றவற்றால் அவதிப்படும்.
# இலைக்காடி



**இலைக்காடி** (ஃபோலிக் காடி, ஃபோலிக் அமிலம், *Folic Acid*) என்பது நீரில் கரையக்கூடிய உயிர்ச்சத்து பி ஆகும். இதை இலைப்புளிமம் எனவும் அழைக்கலாம். **பி9** அல்லது Bc/ஃபொலசின் என்னும் சுருங்கியப்பெயர்களும் உண்டு. இயற்கையில் இது ஃபோலேட் என்னும் வேதி வடிவில் கிடைக்கிறது. குழந்தைகளைப் போன்றே பெரியவர்களுக்கும் இந்த இலைக்காடித் தேவைப்படுகிறது. இலைக்காடி குறைபாட்டால் இரத்தசோகையும், பிறவிக்குறைபாடுகளும் தோன்றுகின்றன. பழம், இலையுடன் கூடிய காய்கறிகள், கீரைகள் இவற்றிலெல்லாம் இலைக்காடி, ஃபோலேட்டு வடிவத்தில் நிறைந்துள்ளது.  

ஃபொலின் என்பது ஃபொலியம் என்னும் லத்தீனிய வார்த்தை இதன் பொருள் - இலை/தழை என்பதாகும். இலைக்காடிக்கள் கீரைகளில் அதிகமாக காணப்படுகிறது.  

கருத்தரித்த முதல் மூன்று மாதங்களுக்கு ஃபோலிக் காடி குறைபாடு இருக்குமானால் கருவின் நரம்புத் தொகுதி பாதிக்கப்படும். மூளை, மண்டையோடு இவற்றின் வளர்ச்சி குறையும். நாளொன்றுக்கு 400 மைக்ரோகிராம் இலைக்காடி (1/10,00,000 கிராம்=ஒரு மைக்ரோ கிராம்) உண்ணுவதால் 70 சதவீத கருக்குழந்தைகள் இந்தக் குறைபாடுகளில் இருந்து தப்பிப் பிழைப்பதாக ஆய்வுகள் தெரிவிக்கின்றன. தந்தையாக வேண்டும் என்று திட்டமிடும் ஒவ்வொரு ஆணும் இலைக்காடி தன்னுடைய உணவில் சேருமாறு பார்த்துக்கொள்ளவேண்டுமாம். ஆணின் விந்துவில் தோன்றும் குரோமோசோம் குறைபாடுகள் இதனால் தவிர்க்கப்படுகிறது.
# காஞ்சி வரதராஜப் பெருமாள் கோயில்


**திருக்கச்சி** அல்லது **காஞ்சி வரதராஜ பெருமாள் கோயில்** (*Varadharaja Perumal Temple, Kanchipuram*) என்பது பெருமாள் கோயில் என்று வைணவர்களால் போற்றப்படுகிறது. வைணவ பாரம்பரியத்தில் திருவரங்கம் மற்றும் திருவேங்கடம் ஆகிய தலங்களுக்கு அடுத்ததாக முக்கியத்துவம் வாய்ந்த தலம். இது சென்னைக்கு அடுத்த காஞ்சிபுரத்தில் அமைந்துள்ள முப்பதோராவது திவ்ய தேசமாகும். இக்கோயிலில் பாஞ்சராத்திரம் ஆகமப்படி பூஜைகள் நடைபெறுகின்றன.  

## அமைவிடம்
கடல் மட்டத்திலிருந்து சுமார் 102 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°49'09.1"N, 79°43'28.0"E (அதாவது, 12.819200°N, 79.724450°E) ஆகும்.  

## வரலாறும் சிற்பக்கலையும்
பொ.ஊ. 1053-இல் சோழர்களால் வேழமலையில் குகைவரைக் கோயில் கிழக்கு மேற்கே விரிவாக்கப்பெற்றது என்று கல்வெட்டுகளின் மூலம் அறியப்படுகிறது. முதலாம் குலோத்துங்க சோழனும், விக்கிரம சோழனும் கோயிலை விரிவுபடுத்தினர். பதினான்காம் நூற்றாண்டில் தாயார் சன்னதியும், அபிஷேக மண்டபமும் அமைக்கப்பெற்றன. சோழர்களின் வீழ்ச்சிக்குப்பின், விஜயநகர அரசர்கள் கிழக்கு கோபுரம், ஊஞ்சல் மண்டபம் மற்றும் கல்யாண மண்டபங்களை நிறுவினர்.  

அழகான சிற்பங்களைக் கொண்ட நூற்றுக்கால் மண்டபம் இங்கு உள்ளது.  

## அத்தி வரதர்

அத்தி வரதர் எனப்படும் அத்தி மரத்தால் செய்யப்பட்ட பெருமாள், அனந்தசரஸ் திருக்குளத்தில் பள்ளி கொண்டிருக்கிறார். முழுதும் அத்திமரத்தால் ஆன பள்ளிகொண்ட பெருமாள் நீண்ட நெடிய உருவம். 40 ஆண்டுகளுக்கு ஒருமுறை, குளத்து நீரை முழுவதும் வெளியேற்றி சிறீ அத்தி வரதரின் திருவுருவச் சிலையை வெளியே எழுந்தருளச் செய்து, கோயிலின் வசந்த மண்டபத்தில் வைப்பர்.  

என்னெஞ்சம் மேயான் என் சென்னியான், தானவனை-  

வன்னெஞ்சம் கீண்ட மணிவண்ணன், முன்னம்சேய்-  

ஊழியான் ஊழி பெயர்த்தான், உலகேத்தும்-  

ஆழியான் அத்தியூரான்.  

அத்தியூரான் புள்ளை ஊர்வான், அணிமணியின்-  

துத்திசேர் நாகத்தின் மேல்துயில்வான், - மூத்தீ-  

மறையாவான் மாகடல் நஞ்சுண்டான் தனக்கும்  

இறையாவான் எங்கள் பிரான்.  

## திருவிழாக்கள்
வைகாசி மாதத்தில் உற்சவத் திருவிழா ஒவ்வொரு வருடமும் சிறப்பாக நடைபெறும். இவ் உற்சவத் திருவிழாவில் கருடசேவை மிகவும் பெயர் பெற்றதாகும்.  

## போக்குவரத்து
காஞ்சிபுரம் பேருந்து நிலையத்திலிருந்து 5 கி.மீ. தொலைவில் காஞ்சிபுரம் - செங்கற்பட்டு சாலையில் அமைந்துள்ள இத்திருத்தலத்திற்கு நகர பேருந்துகளும் ஆட்டோக்களும் இயக்கப்படுகின்றன. காஞ்சிபுரத்திற்கு சென்னையிலிருந்து எண்ணற்ற பேருந்துகளும் ரயில்களும் உள்ளன.  


## மேலும் பார்க்க
- வேங்கடம் முதல் குமரி வரை /அத்திகிரி அருளாளன்
- பாபுராயன்பேட்டை விஜயவரதராஜ பெருமாள் கோயில்

## படத்தொகுப்பு
# உடற்பிடிப்பு


**உடற்பிடிப்பு** (*massage*) செய்யப்படும் பகுதிகளில் ரத்த ஓட்டம் வேகம் பெறுகிறது. அப்பகுதிக்கு அதிக சத்துக்கள் எடுத்துச் செல்லப்படுகிறது. குணமாக்கும் சக்தியும் அதிகரிக்கிறது. ஆக்சிஜனை எடுத்துச் செல்லும் ரத்தத்தின் திறன் அதிகரித்து அதன் பயன் கூடுகிறது.  

## உடற்பிடிப்பு செய்யும் முறை

கை கால்களிலிருந்து உடற்பிடிப்பை துவங்கவேண்டும். அடுத்து நெஞ்சு, கீழ்வயிறு, பின்புறம், பின்புற இடுப்பு ஆகிய பகுதிகளில் உடற்பிடிப்பு செய்யவேண்டும். பின்புறத்தில் உடற்பிடிப்பு செய்ய துணியைப் பயன்படுத்தலாம். மசாஜøக்குப் பின் குளிக்கலாம் அல்லது வெதுவெதுப்பான நீரில் நனைந்த துணியால் உடம்பைத் துடைக்கலாம்.  

உயர்ரத்த அழுத்தம் உள்ளவர்களுக்கு உடற்பிடிப்பு தலைகீழாக செய்யப்பட வேண்டும். அதாவது தலையில் ஆரம்பித்து காலில் முடிக்கவேண்டும்.  

## எப்போது உடற்பிடிப்பு தவிர்க்க வேண்டும்?

காய்ச்சலின் போது, கர்ப்பகாலத்தில் கூடாது. வயிற்றுப்போக்கு, வயிற்றுப்புண், குடல்வால் பிரச்சனை, கட்டிகள் இருந்தால் கீழ்வயிற்றில் உடற்பிடிப்பு செய்யக்கூடாது. தோல்வியாதிகள் உள்ளவருக்கு உடற்பிடிப்பு ஏற்றதல்ல.  

## உடற்பிடிப்பு பயன்கள்

மென்மையான உடற்பிடிப்பு நரம்புகளின் இறுக்கத்தைக் குறைத்து அவற்றுக்கு இதமளிக்கும். சற்று கடுமையான உடற்பிடிப்பு தளர்ந்த நரம்புகளைத் தூண்டி அவற்றின் திறனை அதிகரிக்கும்.  

கீழ்வயிற்றுப் பகுதியில் உடற்பிடிப்பு செய்வதால் ஜீரண மண்டலம் தூண்டப்பட்டு கழிவுகள் நன்கு வெளியேறும். கல்லீரலின் ஆற்றல் அதிகரிக்கும்.  

முறையான உடற்பிடிப்பு இருதய சுமையைக் குறைக்கும்.  

தசைகளின் இறுக்கத்தை உடற்பிடிப்பு குறைத்து, தசை வலிகளை நீக்குகிறது. கடுமையான உழைப்பு தசைகளில் கொஞ்சம் கொஞ்சமாக லாக்டிக் அமிலத்தைச் சேர வைக்கிறது. தசைகளிலிருந்து அந்த லாக்டிக் அமிலத்தை உடற்பிடிப்பு நீக்குகிறது. அதன் மூலம் ஒரு புத்துணர்வையும் சக்தியையும் அளிக்கிறது.
# போலியோ தடுப்பூசி



**போலியோ தடுப்பூசி** என்பது போலியோ நோய் உலகம் பூராவும் பரவுவதைத் தடுக்கும் முகமாகப் பயன்படுத்தப்படும் தடுப்பூசி ஆகும்.  
இத்தடுப்பூசி 1957 ஆம் ஆண்டு அறிமுகப்படுத்தப்பட்டது, 1962 இல் இத்தடுப்பூசிக்குத் தரச்சான்று அளிக்கப்பட்டது.. குழந்தைகளுக்கு வயிற்றோட்டம், காய்ச்சல், சளி உட்பட, எந்த நோயிருந்தாலும் இப்போலியோ தடுப்பூசி கொடுக்கப்படுகின்றது.
# சிலம்பு


**சிலம்பு** என்பது சங்ககால தென்னிந்திய மக்களால் இரண்டு கால்களிலும் அணியப்பட்ட அணிகலனாகும். கண்ணகியின் கால்களில் அணிந்திருந்த சிலம்பைக் கொண்டே, இளங்கோவடிகள் சிலப்பதிகாரம் என்ற பெருங் காப்பியத்தை இயற்றினார். இந்நூல் தமிழ்த் தாயின் கால்களில் அணிந்திருந்த சிலம்பைக் குறிப்பதாகவும் கூறக்காணலாம்.  

சங்ககாலத்தில் ஆண், பெண் என்று இருபாலரும் இதை அணிந்தனர். இதற்கு அக்கால இலக்கியங்களே சான்றாகும். பெரும்பாலும் தங்கத்தால் செய்யப்பட்ட இவ்வணிகலன் வட்டமான வடிவத்தில் குழல் போன்று இருக்கும். இதன் உட்புறம் விலையுயர்ந்த மணிகளால் நிரப்பப்பட்டிருக்கும். இதன் பொருட்டு இவ்வணிகலன், நடக்கும்பொழுது ஒருவித இனிய ஓலியை எழுப்பும். நாட்டியப் பெண்களால் அணியப்படும் சிலம்பானது ஆடும்பொழுது தாளத்திற்கேற்ப ஒலியெழுப்பவல்லது.  

## சமயத்தில் சிலம்பு
அம்பலத்தில் ஆடுகின்ற நடராசப் பெருமானும் தன் கால்களில் சிலம்போடு இருப்பது இவ்வணிகலனிற்கு மேலும் பெருமை சேர்க்கின்றது. 'நிரைகழல் அரவம்' எனத்தொடங்கும் தேவாரப்பதிகத்தில் கழல் என்பது ஆண்கள் அணியும் சிலம்பு வகையினையும், சிலம்பு என்பது பொதுவாக பெண்களாலேயே அணியப்படும் அணிகலன் வகையினையும் குறித்து நிற்கிறது.  

## இவற்றையும் காணவும்
- சைவத் திருமுறைகளில் குறிப்பிடப்படும் இசைக்கருவிகள்
# வார்ப்புரு:Fb-rt/doc


## Description
<tt></tt>  

Produces a flag icon attached to a wikilinked national football team article. Similar to Template:Fb, but puts the flag icon on the side of the team name instead of to the . This is useful when formatting match results.  

;Parameters  
- *nation* — Use either the name of the nation or the three-letter country code as used by FIFA
- *variant* (optional) — Specifies an alternate (historical) flag to use. This parameter is documented by the appropriate template in :Category:Country data templates.
- *size* (optional) — Can be used to change the flag icon size (use sparingly!)
- *name* (optional) — Can be used to change the wikilink display text

## Examples
- <tt></tt> →
- <tt></tt> →
- <tt></tt> →
- <tt></tt> →
# வார்ப்புரு:Fb/doc


## Description
<tt></tt>  

Produces a flag icon attached to a wikilinked national football team article.  
;Parameters  
- *nation* — Use either the name of the nation or the three-letter country code as used by FIFA
- *variant* (optional) — Specifies an alternate (historical) flag to use. This parameter is documented by the appropriate template in :Category:Country data templates.
- *size* (optional) — Can be used to change the flag icon size (use sparingly!)
- *name* (optional) — Can be used to change the wikilink display text

## Examples
- <tt></tt> →
- <tt></tt> →
- <tt></tt> →
- <tt></tt> →
# வார்ப்புரு:Col begin/doc


<noinclude></noinclude>  

<>(This is the documentation for: .)</>  

The , and templates control columns of text on a page:  
:* - starts a table (followed by for 1st column)  
:* - triggers the start of each column  
:* - ends the multi-column table.  
The widths of columns can be specified by using various additional codes. See below for examples.  

## Usage
:: - start table with width.  
:: - start column-1 as 66% wide.  
:: This is text in col-1.  
:: - start column-2 as 33% wide.  
:: Text column-2.  
::  
The table will have 2 columns, with column 1 twice (2x) the width of column 2.  

A of ( width on each side) corresponds to a 5%. Therefore, with a — for example, as in — the width needs to be 95% for the table to fit within the screen. Since it's possible that some tables might not have a , correction on the individual page could be made after substitution. Another way to create a two column table is like this:  

| Left column | Right column | } |
| --- | --- | --- |
</pre>  
|}  

Column 1 here  

Column 2 here  

Column 1 here  

Column 2 here  

Column 3 here  

Column 1 here  

Column 2 here  

Column 3 here  

Column 4 here  

and so on, up to  

&#123;{Col-begin|class=references-small}}  

Column 1 here  

Column 2 here  

Column 3 here  

Column 4 here  

Column 5 here  

Column 6 here  

Column 1 here  

Column 2 here  

&#123;{Columns-start|num=3}}  
Column 1 here  

Column 2 here  

Column 3 here  

Column 1 here  

Column 2 here  

Column 3 here  

Column 4 here  

## Examples
: See: Col-break/examples.  

### Column-generating template families

<section begin="table" />  
| Family | Type | Start template | Column divider | End template |
| --- | --- | --- | --- | --- |
| "Col" | Table | ,
or | or
.. |  |
| "Col-float" | CSS float |  |  |  |
| "Columns" | Table | – | – |  |
| "Columns-list" | CSS columns | (wrapper) | – | – |
| "Columns-start" | CSS float |  |  |  |
| "Div col" | CSS columns | – | } |  |
I.e., can the columns handle the ? If not, templates that produce these elements (such as , , , , ) and/or HTML tags (, , etc.) will need to be used instead.<section end="table" /><noinclude>  

</noinclude>
# வானொலி அதிர்வெண் தொலைநோக்கி



**வானொலி அதிர்வெண் தொலைநோக்கி** (ரேடியா தொலைநோக்கி), வானியல் ஆய்வில் முக்கியமானதாக கருதப்படும் ரேடியோ தொலைநோக்கி ஆகும். வானியல் ஆய்வில் பொதுவாக ஒளியியல் தொலைநோக்கி (கண்ணாடி தொலைநோக்கி) மற்றும் ரேடியோ தொலைநோக்கி ஆகியவை பயன்படுத்தப்படுகின்றன. கண்ணாடி தொலைநோக்கி மூலம் விண்மீன்கள், கோள்கள் ஆகியவற்றை கண்களால் காண முடியும்; மேகக் கூட்டம் அதிகமாக இருக்கும் தருணங்களில் இதனைப் பயன்படுத்த முடியாது.  

விண்மீன்கள், கோள்கள் ஆகியவை எதிரொளிக்கும் ஒளி அளவின் அடிப்படையில் பெறப்படும் எண்களை அடிப்படையாகக் கொண்டு செயல்படுபவை ரேடியோ தொலைநோக்கிகள். ஒரு குறிப்பிட்ட திசையை நோக்கி வைக்கும்போது அந்த திசையில் கடந்து செல்லும் விண்மீன்கள், கோள்கள், சூரியன் ஆகியவற்றின் நிலைகளை அறிந்து கொள்ளலாம். மழை மேகம், சூரியன், வானியல் நிகழ்வுகள் மட்டுமல்லாது, வானில் ஏற்படும் ஹைட்ரஜன் மேகங்களையும் இதன் மூலம் ஆய்வு செய்ய முடியும். இதன் மூலம் வானில் உருவாகியுள்ள மேகக் கூட்டம் மழை தரும் மேகமா? அல்லது மழை தராத மேகமா? என்பதை தெரிந்து கொள்ள முடியும்.  

நட்சத்திரங்கள், கோள்களுக்கு உள்ள எண்களைப் போன்று மேகத்துக்கும் உள்ள எண் மதிப்பீடு அடிப்படையில் துல்லியமாக கண்டறிய முடியும். இதன் மூலம் வானிலைத் துறை பணிகளையும் எளிமைப்படுத்த முடியும்.  

## பெரிய டிஷ்களின் தொகுப்பு
# சி.எஃப்.எல் விளக்கு



**சி.எஃப்.எல் விளக்கு**குமிழ் பல்புகளைவிட சி.எஃப்.எல் பல்புகள் சிக்கனமானவை என்பது நமக்குத் தெரியும். ஆனால் சிஃஎப்.எல் பல்புகள் அதிக அளவில் பாதரச ஆவியை வளிமண்டலத்தில் கலக்கச் செய்கின்றன என்பதும், சுற்றுச்சூழலுக்கு கேடு விளைவிக்கின்றன என்கிற உண்மையும் நமக்குத் தெரியாது.  

யேல் பல்கலைக்கழக விஞ்ஞானிகள் குழு இதைப்பற்றி ஆராய்ச்சி செய்துள்ளது. எஸ்தோனியாவில் சி.எஃப்.எல் பல்புகளுக்கு பதிலாக குமிழ் பல்புகள் பயன்படுத்தப்படுவதால் பாதரச ஆவி வளிமண்டலத்தில் கலப்பது வெகுவாக குறைந்துள்ளதாம். எஸ்தோனியாவைப் போலவே, சீனா, ருமேனியா, பல்கேரியா, கிரீஸ் ஆகிய நாடுகளிலும் பாதரச ஆவி வளிமண்டலத்தில் கலக்கப்படுவது குறைக்கப்பட்டுள்ளதாம்.  

குமிழ் பல்புகள் அதிக மின்னாற்றலை செலவிடுவதால், மின் உற்பத்திக்கு அதிக படிம எரிபொருள் செலவாகிறது. அதிகமான படிம எரிபொருளை எரிப்பதால் வளிமண்டலத்தில் சேரும் பசுமைக்குடில் வாயுக்களும் அதிகரிக்கின்றன. இது புவி வெப்பமடைதலை விரைவுபடுத்தும் என்பதை சொல்லித் தெரியவேண்டியதில்லை.  

வழக்கமான குமிழ் பல்புகளைக்காட்டிலும் 10 மடங்கு அதிகமாக சிஃஎப்.எல் பல்புகள் நீடித்து உழைக்கின்றன. குறைந்த மின்சக்தியில் அதிக ஒளியைத் தருகின்றன. இதனால் நிலக்கரி போன்ற படிம எரிபொருளைப் பயன்படுத்தும் மின் உற்பத்தி நிலையங்களில் எரிபொருளின் தேவை குறைகிறது. விளைவாக, நாட்டின் படிம எரிபொருளின் இருப்பு கூடுதலாகிறது. மேலும் படிம எரிபொருள் குறைவாக எரிக்கப்படுவதால் பசுமைக்குடில் வாயுக்கள் காற்று மண்டலத்தில் கலப்பதும் குறைவாகவே உள்ளது என யேல் பல்கலைக்கழக ஆராய்ச்சி முடிவுகள் தெரிவிக்கின்றன.  

ஆனால் சி.எஃப்.எல் பல்புகளை தயாரிப்பதிலும், பயன்படுத்தியபிறகு அழிப்பதிலும் அதிகமான பாதரச நச்சு காற்றில் கலந்துவிடுகின்றன. மின்கட்டணம் குறைவதை மட்டுமே நாம் கவனிக்கிறோம். ஆனால் பாதரச நச்சு வளிமண்டலத்தில் கலந்துவிடுவதை நாம் கவனிக்கத் தவறிவிடுகிறோம்.  

## திறமை ஒப்பீடு
| ஒப்பீடு |  |  |  |  |  |  |  |  |
| --- | --- | --- | --- | --- | --- | --- | --- | --- |
| வெண்ணொளிர்வு | உப்பீனி வகை (Halogen) | உடனொளிர்வு | LED (வகைமை) | LED (பிலிப்சு) | LED (பிலிப்சு L Prize) | LED பகலொளிவகை (TCP) |  |  |
| மின்திறன் (W) | 60 | 42 | 14 | 10 | 12.5 | 9.7 | 9.8 |  |
| ஒளி வெளியீடு (lm) | 860 | 650 | 800 | 800 | 800 | 910 | 950 |  |
| ஓளிர்திறம் (Luminous efficacy) (lm/W) | 14.42 | 57.14 | 80 | 93.4 | 96.94 |  |  |  |
| வண்ண வெப்பநிலை (K) | 2700 | 3100 | 2700 | 3000 | 2700 | 2727 | 5000 |  |
| CRI | 100 | 100 | >75 | >85 | 85 | 93 | not listed |  |
| வாழ்நாள் (h) | 1,000 | 2,500 | 8,000 | 25,000 | 25,000 | 30,000 | 25,000 | } |
:*LED=Light Emitting Diode=ஒஉஇ=ஒளி உமிழ் இருமுனையம்
# ரோட்டா வைரசு

மழலையருக்கு வயிற்றுப் போக்கு ஏற்படுத்தும் முக்கிய கரணி இந்த ரோட்டா வைரசே (*Rotavirus*) ஆகும். இந்தியா போன்ற வளரும் நாடுகளில் வாழும் ஒவ்வொரு குழந்தையும் தங்கள் வாணாளில் முதல் 5 ஆண்டுகளுக்குள் இந்த வைரசால் பாதிக்கப்படுவது திண்ணம். பாதிக்கப்பட்ட மழலையருக்கு வாந்தி, நீா்த்த பேதி (Watery Diarrhoea) ஏற்படும். உடலில் நீா் அளவு(Dehydration) குன்றி பல குழந்தைகள் மரணத்தைத் தழுவ நேரிடும்.  

## இவ்வைரசு பற்றி அறிய வேண்டியதன் அவசியம்
இந்திய மருத்துவமனைகளில் கடும் வயிற்றுப்போக்கிற்காக அனுமதிக்கப்படும் குழந்தைகளுள் ஐந்தில் ஒருவர் இவ்வைரசு தொற்றுக்கு ஆளானவரே.  

## தடுப்பு மருந்து
அமெரிக்க ஐக்கிய நாடுகளில் வாய்வழி தடுப்பு மருந்து (oral vaccine) அறிமுகப்படுத்தப்பட்டு மழலை இறப்பு விகிதம் வெகுவாகக் குறைந்துள்ளது. இந்தியாவிலும் வாய்வழி தடுப்பு மருந்து அறிமுகப்படுத்தப்பட்டுள்ளது.  

## மருத்துவம்
நோய்கண்ட மழலையருக்கு மறுநீரேற்றமே (Rehydration) சிகிச்சை ஆகும். தாய்மார்கள் தாய்ப்பால் தருவதைத் தொடர ‌வேண்டும். வயிற்றால் போகிறதே என தாய்ப்பால் கொடுக்காமலோ நீா் தராமலோ இருந்து விடக் கூடாது. இதுவே மழலையின் உயிர்க்கிறுதி ஆவதை உறுதி செய்து விடும்.  

கடுமையான நீரிறக்கத்தில் குழந்தையின் உச்சிக்குழி (Bregma) மிகவும் குழி விழிந்து காணப்படும். வாயில் எச்சில் இன்றி வாய் உலா்ந்து இருக்கும். வியா்வை இருக்காது. கண்கள் ஈரப்பசையின்றி காய்ந்து போகும். மேற்கண்ட அறிகுறிகள் ஏதேனும் இருப்பின் உடனடியாக மருத்துவரிடம் செல்ல வேண்டும். இந்நிலைக்குச் சிரை (vein) மூலம் நீரேற்றம் செய்ய வேண்டியிருக்கும்.
# அவெத்தா


**அவெஸ்தா** (Avesta) என்பது சரத்துஸ்திரர்களின் புனித நூலாகும். தற்போது நமக்குக் கிடைத்திருப்பது பழைய நூலின் ஒரு பகுதியே ஆகும். முழு நூல் அலெக்சாண்டரின் பெர்சியப் படையெடுப்பின் போது அழிக்கப்பட்டு விட்டதாய் நம்பப்படுகிறது. இது புனித அவெத்தா (ஜெந்த் அவெஸ்தா) எனவும் அழைக்கப்படுகிறது. தற்போதைய சென்-அவெத்தாவில் 5 பாகங்கள் உள்ளன.  
## இதனையும் காண்க
- பார்சி மக்கள்
- சொராட்டிரிய நெறி
# உலக குருதிக் கொடையாளர் நாள்

உலக சுகாதார நிறுவனம், இரத்த தானம் செய்வோரை சிறப்பிக்கும் விதமாக ஜூன் 14ம் தேதியை, **உலக இரத்த வழங்குநர் நாளாக** கொண்டாடிவருகிறது. 2005 ஆம் ஆண்டு முதல் கொண்டாடப்பட்டு வரும் இந்நாள், ஏபிஓ இரத்த குழு அமைப்பைக் கண்டுபிடித்து நோபல் பரிசு பெற்றவரான கார்ல் லாண்ட்ஸ்டெய்னெரின் பிறந்த நாள் ஆகும்.  

## வெளியிணைப்புகள்
உலக குருதி வழங்குநர் நாள்
# திருநெல்வேலி முத்துமாரி அம்மன் கோவில்


**ஸ்ரீ முத்துமாரி அம்மன் கோவில்** என்பது இலங்கையின் வடக்கே யாழ்ப்பாண மாவட்டத்தில் நல்லூர் பிரதேச செயலர் பிரிவில் திருநெல்வேலி என்னும் ஊரில் அமைந்துள்ள ஓர் அம்மன் கோவில் ஆகும்.  

## ஆலய அமைப்பு
இவ்வாலயம் கர்ப்பக்கிரகம், அர்த்த மண்டபம், மகா மண்டபம், நிருத்த மண்டபம், ஸ்தம்ப மண்டபம், கொடி மரம், வசந்த மண்டபம், யாகசாலை, மடப்பள்ளி, வாகனசாலை, களஞ்சிய அறை, இராஜகோபுரம், கோபுர மண்டபம் ஆகியவற்றைக் கொண்டுள்ளது. விநாயகர், சந்தான கோபாலர், நாகபூசனி, முருகன், சனீஸ்வரன், துர்க்கை, பைரவர், சண்டேஸ்வரீ, காத்தவராயர் ஆகிய பரிவார மூர்த்திகளும் அவற்றிற்கான தனியான கோயில்களையும் கொண்டு விளங்குகின்றது.  

## ஆலய பரிபாலனமும் குருமார்களும்
இவ்வாலயமும் சைவக்குருமார்களின் பரிபாலனத்தில் உள்ள ஆலயங்கள் ஒன்று.
# ஐசோபார்

**ஐசோபார்கள்** (*isobar*) அல்லது **சமபாரங்கள்** என்பவை ஒரே திணிவெண்ணைக் கொண்ட (A) ஆனால் வெவ்வேறு அணு எண்ணைக் (Z) கொண்ட தனிமங்களின் அணுக்களைக் குறிக்கும். இன்னொரு விதமாகக் கூறுவதென்றால் அணுக்கருவில் உள்ள நேர்மின்னிகள், நொதுமிகளின் கூட்டுத்தொகை ஒன்றாக இருக்கும் வெவ்வேறு தனிமங்களை இந்த சமபாரங்கள் குறிக்கும்.எடுத்துக்காட்டாக <sub>8</sub>O<sup>16</sup> மற்றும் <sub>7</sub>N<sup>16</sup> அணுக்கருக்கள் இரு சமபாரங்களைக் குறிக்கும். சமபாரங்கள் வெவ்வேறு தனிமத்தின் அணுக்கள், எனவே அவற்றின் இயற்பியல் மற்றும் வேதிப் பண்புகள் மாறுபட்டு அமையும்.  

சமபாரங்களுக்கு எடுத்துக்காட்டுகள்: <sup>40</sup>S, <sup>40</sup>Cl, <sup>40</sup>Ar, <sup>40</sup>K, மற்றும் <sup>40</sup>Ca. இவற்றின் அணுக்கள் அனைத்தும் 40 அணுக்கருனிகளைக் (*nucleon*) கொண்டுள்ளன, ஆனாலும் இவை வேறுபட்ட புரோத்தன்களையும் (நேர்மின்னிகளையும்), இலத்திரன்களையும் (எதிர்மின்னிகளையும்) கொண்டுள்ளன.  

## பெயர்க்காரணம்
ஐசோபார் என்ற சொல் "ஐசோஸ்" (*isos*, "சமம்" மற்றும் "பாரோஸ்" (*baros*, "எடை") என்ற இரண்டு கிரேக்கச் சொற்களில் இருந்து பிறந்தது.
# சிறுவர் திருமணம்

**சிறுவர் திருமணம்** அல்லது **குழந்தைத் திருமணம்** என்பது திருமண வயதை அடையாத ஆண், பெண் இரு பாலினத்தவருக்கும் நடத்தப்படும் திருமணம் ஆகும். இதில் திருமண வயது என்பது நாடுகளுக்கிடையில் சட்டங்களின் அடிப்படையில் மாறுபடுகிறது.  

## இந்தியத் திருமண வயது

இந்திய நாட்டுச் சட்டப்படி பெண்ணிற்கு என்றால் 18 வயதும், ஆணிற்கு 21 வயதும் முடிவடைந்திருக்க வேண்டும். இந்தியாவில் திருமண வயதை அடையாத நிலையில் நடத்தப்படும் திருமணங்கள் குற்றமாகக் கருதப்பட்டு தண்டனைகள் அளிக்கப்பட்டு வருகின்றன.
# கொடுவாள் பூனை



**கொடுவாள் பூனை** (*saber-toothed tiger*) முற்றும் அழிந்து போன வரலாற்றுக் காலத்திற்கு முந்தைய ஒரு விலங்கு (*pre-historic animal*) ஆகும். இவை கொடுவாள் புலி என்று தவறாக அறியப்படுகின்றன. இவற்றுள் பூனைக் குடும்பத்தில் உள்ள 3 துணைக்குடும்பங்களும் பைப்பாலூட்டிகளோடு தொடர்புடைய 2 குடும்பங்களும் அடக்கம்.  
## பண்புகள்
இவற்றின் மேல் தாடையில் *(Maxilla)* உள்ள கோரைப் பற்கள்*(canine teeth)* இரண்டும் கொடுவாள் போல நீண்டுள்ளன. வாயை மூடினாலும் இப்பற்கள் வெளியே நீண்டு தெரியும். இவை கம்பளி யானை போன்ற இதர வரலாற்றுக் காலத்திற்கு முந்தைய விலங்குகளைக் கொன்று தின்னதாக நம்பப்படுகிறது.  

## கண்டறிதல்
டென்மார்க் நாட்டைச் சேர்ந்த இயற்கையியலாளர் பீட்டர் வில்கம் லுண்ட் என்பவர் 1841-இல் தென் அமெரிக்கக் கண்டத்தில் உள்ள பிரேசில் நாட்டில் உள்ள சிறு நகரின் குகையில் *சி. பாப்புலேட்டர்* சிற்றினக் கொடுவாள் பூனை ஒன்றின் தொல்படிமத்தை முதன் முதலாய்க் கண்டறிந்தார்.  

## அழிவு
42 மில்லியன் ஆண்டுகாலம் இப்புவியில் வாழ்ந்திருந்த இவ்வுயிரிகள் கி.மு. பத்தாயிரமாம் ஆண்டு வாக்கில் அழிந்ததாய் அறியப்படுகிறது. இக் காலகட்டத்தில் தான் இதர வரலாற்றுக்கு முந்தைய பெரிய விலங்குகளும் அழிந்தன. இவற்றின் அழிவுக்கான காரணம் மர்மமாகவே உள்ளது. மனிதர்களால் நிச்சயமாக இவை அழிந்திருக்க வாய்ப்பில்லை. ஏனெனில் இவ்விலங்கு வரலாற்றுக்கு முந்திய கால மனிதனின் கொடுங்கனவாக *(nightmare)* இருந்தது அவனுடைய குகை ஓவியங்களில் புலனாகிறது. பனி ஊழி முடிவினால் ஏற்பட்ட மாற்றங்கள் இவ்விலங்கின் அழிவைத் தூண்டியிருக்கலாம் என்று பொதுவாக நம்பப்படுகிறது.  
## படக்காட்சியகம்
# அரளி



**அரளி** அல்லது **அலரி** நச்சுத் தன்மை வாய்ந்த தாவரம். நீளமான இலைகளுடன் காட்சியளிக்கும் அரளி தாவரத்தில் செவ்வரளி, வெள்ளரளி ஆகிய வகைகள் உள்ளன. இதன் மலர்மாலைகளைக் கோயில்களில் தெய்வ உருவங்களுக்குச் சார்த்துவர். திருக்கரவீரம், திருக்கள்ளில் முதலிய கோயில்களில் தலமரமாக அரளி உள்ளது. மலர்கள் காட்சிக்காக இங்கு வைக்கப்பட்டுள்ளன.  
இம்மலரை சிவபெருமான் திருச்சடையில் சூடியிருப்பதாக திருஞானசம்பந்தர் தனது "...துன்னிய எருக்கு அலரி வன்னிமுடியின்  
சடைத்தலை மிலைச்சியத போதனனெ மாதிபயில் கின்றபதியாம்...." (3:79:5) பாடலில் குறிப்பிடுகிறார்.
# வெ. துரையனார்


**வெ. துரையனார் அடிகள்** (மே 12, 1891 - சனவரி 5, 1973) தென்னாப்பிரிக்காவில் பிறந்து, இந்திய விடுதலைப் போராட்டத்தில் பங்குகொண்டவர்.  

## வாழ்க்கைக் குறிப்பு
துரையனார் அடிகளார் வெங்கடாசலம் பிள்ளை, செல்லத்தாச்சி ஆகியோருக்கு மகனாகத் தென்னாப்பிரிக்காவில் உள்ள திரான்சுவால் என்ற இடத்தில் உள்ள ரூடிபோர்டு என்ற ஊரில் துரையனார் அடிகள் பிறந்தார். இவரின் இளமைப்பெயர் துரைசாமி என்பதாகும். தமிழறிஞர் மறைமலையடிகளாரிடம் தமிழ் படிக்க வந்த பிறகு தம் பெயரைத் துரையனார் அடிகள் என மாற்றிகொண்டவர்.  

தந்தை வெங்கடாசலம் பிள்ளையின் முன்னோர்கள் மொரீசியசு, தென்னாப்பிரிக்காவிற்கு வணிகம் செய்யச் சென்றவர்கள். தென்னாப்பிரிக்காவில் இருந்தபொழுது இந்தியர்கள் நடத்திய கால்பந்து கிரிக்கெட், குத்துச்சண்டை முதலிய தற்காப்புக்கலைகளில் நன்றாகப் பயின்றவர் துரையனார் அடிகள்.  

## விடுதலைப் போராட்டத்தில் பங்குபற்றல்
மகாத்மா காந்தி நடத்திய அமைதிவழி சட்டமறுப்பு இயக்கத்தில் கலந்து கொண்டு 1909 ஆம் ஆண்டில் துரையனார் அடிகள் சோகன்சுபர்க் சிறையில் அடைக்கப்பட்டார். ஒரு திங்கள் அந்தச் சிறையில் இருந்த பிறகு நீதியரசர் வெர்னோன் முன்னிலையில் நிறுத்தபட்டு, அடையாளச் சீட்டு கொளுத்தியமைக்கும், இல்லாமைக்கும் ஆறு மாதம் தண்டிக்கப்பெற்று, உள்ளூர்ச் சிறைச்சாலையில் பதினைந்து நாளும் டீப்குளுஃப் சிறையில் ஆறு மாதங்களும் அடைக்கப்பெற்றார்.  

## தமிழகம் வருகை
துரையனார் தமிழ் படிக்கவென தம் தாயாருடன் தமிழ்நாடு வந்தார். சென்னையில் பல்லாவரத்தில் வாழ்ந்த மறைமலை அடிகளாரிடம் நன்கு தமிழ் கற்றார். பின்னர் மறைமலை அடிகளாரிடம் கருத்து மாறுபட்டு வெளியேறி, சுவாமிமலை வந்து 1912 முதல் தங்கியிருந்தார்.  

சுவாமிமலையில் தங்கியிருந்த பொழுது கும்பகோணம் பகுதியில் நடந்த பல்வேறு இந்திய விடுதலைப் போராட்டங்களில் கலந்துகொண்டார். குறிப்பாகக் கிலாபத்து இயக்கம், மதுவிலக்கு இயக்கம், தீண்டாமை இயக்கம் உள்ளிட்ட பல போராட்டங்களில் கலந்துகொண்டு ஏழாண்டுகள் சிறைத் தண்டனை பெற்றார்.  

1930 இல் திருச்சியில் நடந்த உப்புச்சத்தியாக்கிரகத் திட்டமிடல் கூட்டத்தில் கலந்து கொண்டார். 100 பேர் கொண்ட ஒரு குழுவுக்குத் தலைமையேற்று வேதாரண்யத்தில் போராட்டம் நடத்தியபொழுது கைதுசெய்யப்பட்டு, கடலூர்ச் சிறையில் அடைக்கப்பெற்றார். பின்னர் துரைசாமியார் வேலூர் சிறைக்கு மாற்றப்பட்டார். காந்தி - இர்வின் ஒப்பந்தப்படி கைதிகள் அனைவரும் விடுதலை செய்யப்பெற்றனர்.  

துரைசாமியார் சட்டமறுப்பு இயக்கத்தில் (1932) ஈடுபட்டு 4 ஆண்டுகள் சிறைத் தண்டனை பெற்று, திருச்சியிலும், பின்னர் மதுரைச் சிறையிலும் இருந்தார்கள். மதுரைச்சிறையில் இருந்தபொழுது துரையனாரின் துணைவியார் துளவம்மாள் இறந்துவிட்டார்.  

## அரசியலில்
1936 இல் தஞ்சாவூர் மாவட்ட காங்கிரசுக் குழுத் தலைவராகத் தேர்ந்தெடுக்கப்பட்டார். 1939 இல் குடந்தை நகரமன்ற உறுப்பினராகத் தேர்ந்தெடுக்கப்பட்டார்.  

## எழுதிய நூல்கள்
- *திருவியன் மதியம்* (அறவாழ்வு வலியுறுத்தும் நூல்)
- *திராவிடத் தமிழர்களின் பண்டைக்கால வரலாறு*
- ''வெ.துரையனார் அடிகள் தன் வரலாறு நூல் (1995, பதிப்பு: மு. இளங்கோவன்)

## மறைவு
துரையனார் 05.01.1973 இல் மறைந்தார்.  

- தென்னாப்பிரிக்கத் தமிழர் வெ.துரையனார் அடிகள், முனைவர் மு. இளங்கோவன்